Държавен вестник, бр. 59, 2014 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  59
Агенти означава Фискалният агент, Ре­
гистраторът, Агентът по прехвърлянето и 
Платежният агент или всеки един от тях и 
включва всички други Агенти, които могат 
да бъдат определени впоследствие по силата 
на този Договор, като – с изключение на 
Уговорка 14 („Промени в Агентите“) – всяко 
позоваване на Агентите следва да се отнася до 
функционирането им единствено чрез техните 
Определени офиси;
Работен ден означава ден, различен от 
събота и неделя, в който банките са отворе­
ни за търговия в мястото, където се намира 
Определеният офис на Фискалния агент;
Клирингови системи означава Юроклиър 
(Euroclear) и Клиърстрийм (Clearstream), Люк­
сембург, и позоваването на Клирингова система 
се отнася до която и да е от двете системи 
Юроклиър или Клиърстрийм, Люксембург;
Клиърстрийм (Clearstream), Люксембург, 
означава „Клиърстрийм Банкинг“ С.А. 
(Clearstream Banking, société anonyme);
Общ попечител означава МЦДЦК в качест­
вото му на общ попечител или лице, опреде­
лено от МЦДЦК да изпълнява ролята на общ 
попечител по отношение на Облигациите;
Общ доставчик на услуги означава лице, 
определено от МЦДЦК да изпълнява ролята 
на общ доставчик на услуги по отношение 
на Облигациите;
Условия означава Условията на Облигаци­
ите, които по същество следва да бъдат във 
формата на Анекса към съответното Инфор­
мационно приложение относно Облигациите 
(„Условия на Облигациите“), ведно с техните 
изменения и допълнения, по отношение на 
всички Облигации, удостоверени с Глобален 
сертификат за Облигациите – произтичащи 
от разпоредбите на този Глобален сертификат 
за Облигациите; Условията се отпечатват на 
гърба на съответния Сертификат за Обли­
гации, като всяко позоваване на конкретно 
номерирано Условие следва да се тълкува по 
този начин;
Регулиран пазар на ЕИП означава пазар, 
който отговаря на изискванията, посочени в 
Член 4.1 (14) от Директива 2004/39/EC на Ев­
ропейския парламент и на Съвета за пазарите 
на финансови инструменти;
EUR или евро означава валутата, въведена 
в началото на третия етап от Европейския 
икономически и валутен съюз, както е дефи­
нирана в Член 2 на Регламент (EC) № 974/98 
от 3 май 1998 г. за въвеждането на еврото, 
както е изменян и допълван впоследствие;
Юроклиър (Euroclear) означава „Юроклиър 
Банк“ СА/НВ (Euroclear Bank SA/NV);
Извънредно решение има значението, да­
дено в Приложение 3 („Разпоредби относно 
събранията на Облигационерите“);
Фискален агент означава фискалният агент 
по отношение на Облигациите, назначен в 
съответния момент съгласно този Договор 
или допълнително споразумение към него, в 
качеството му на фискален агент;
Глобален сертификат за Облигациите озна­
чава Сертификат, който по същество следва 
да бъде във формата по Част А на () („Образец 
на Глобалния сертификат за Облигациите“), 
удостоверяващ Облигации, които са записани 
на името на косвен (номинален) представител 
към Юроклиър, Клиърстрийм, Люксембург, 
и/или която и да е друга клирингова система;
Правителство означава действащото прави­
телство на Република България в съответния 
момент;
МЦДЦК означава Клиърстрийм, Люксем­
бург, и Юроклиър в качеството им на Меж­
дународни централни депозитари на ценни 
книги (ICSDs);
Индивидуален сертификат за Облигации 
означава сертификат, удостоверяващ една 
или повече Облигации и – доколкото не е 
предвидено друго в Условията – съдържащ 
всички Облигации, съответно държани от 
даден Облигационер, и който сертификат 
(освен в случая на Глобалния сертификат за 
Облигациите) следва да бъде във формата 
по Част Б на () („Образец на Индивидуалния 
Сертификат за Облигации“);
Дата на емитиране означава датата, на 
която съответният транш на Облигациите е 
емитиран;
Емисионна стойност означава стойността, 
на която са издадени Облигациите, изразена 
като процент от номиналната стойност на 
Облигациите;
Съвместни мениджъри на емисията озна­
чава „Ситигруп Глобал Маркетс“ Лимитед 
(Citigroup Global Markets Limited), „Ейч Ес Би 
Си Банк“ ПиЕлСи (HSBC Bank plc) и „Джей.
Пи. Морган Секюритиз“ ПиЕлСи (J.P. Morgan 
Securities plc);
Закон за ратификация има значението, 
дадено в Условията;
Пазар означава Регулираният пазар на ЕИП 
на Люксембургската фондова борса;
Облигации означава облигациите на Еми­
тента, емитирани на един или повече траншове, 
с номинална стойност, лихвен процент и па­
деж, посочени в съответното Информационно 
приложение относно Облигациите (като в 
случай че контекстът позволява, този израз 
включва и съответния Глобален сертификат